มาเตวส์ กูญา

มาเตวส์ ซังตุส การ์เนย์รู ดา กูญา (; เกิด 27 พฤษภาคม ค.ศ. 1999) เป็นนักฟุตบอลอาชีพชาวบราซิลที่เล่นในตำแหน่งกองหน้าให้แก่แมนเชสเตอร์ยูไนเต็ด ในพรีเมียร์ลีก และทีมชาติบราซิล

กูญาเริ่มเล่นฟุตบอลเยาวชนในบราซิลให้กับทีม กูรีชีบา เมื่ออายุ 18 ปี เขาย้ายไปยุโรปเพื่อร่วมทีมซิยงสโมสรในสวิตเซอร์แลนด์ จากนั้นเขาเล่นให้กับสโมสรในบุนเดิสลีกาอย่างแอร์เบ ไลพ์ซิชและแฮร์ทา เบเอ็สเซ ก่อนจะย้ายไปร่วมทีมอัตเลติโกเดมาดริด ในเดือนสิงหาคม ค.ศ. 2021 ในเดือนมกราคม ค.ศ. 2023 เขาได้ย้ายไปร่วมทีมวุลเวอร์แฮมป์ตันวอนเดอเรอส์ ด้วยสัญญายืมตัวในตอนแรก

 ชีวิตวัยเด็ก 
กูญาเกิดที่เมืองจูเวาเปโซวา ประเทศบราซิล ในวัยเด็ก เขาเล่นฟุตซอลให้กับสโมสรแห่งหนึ่งในเมืองเรซิฟี ก่อนที่จะเปลี่ยนมาเล่นฟุตบอล

 ระดับสโมสร 
 ซียง 
กูญาเล่นฟุตบอลเยาวชนให้แก่กูรีชีบาก่อนที่จะย้ายไปร่วมทีมซียงของสวิตเซอร์แลนด์เมื่ออายุ 18 ปีในเดือนกรกฎาคม ค.ศ. 2017 หลังจากสร้างความประทับใจให้แก่แมวมองในการแข่งขันฟุตบอลเยาวชนรายการดัลลัสคัพ ในเดือนพฤษภาคม ค.ศ. 2018 เขาทำแฮตทริกในชัยชนะเหนือธูน 4–1

 แอร์เบ ไลพ์ซิช 
ในวันที่ 24 มิถุนายน ค.ศ. 2018 กูญาได้ย้ายไปร่วมทีมแอร์เบ ไลพ์ซิชด้วยสัญญา 5 ปี เขาทำประตูแรกในบุนเดิสลีกาในการเจอกับสโมสรในอนาคตของเขาอย่างแฮร์ทา เบเอ็สเซ ซึ่งทำให้พวกเขาเอาชนะไปได้ 3–0 เมื่อเดือนพฤศจิกายน ค.ศ. 2018 เขายิงประตูในนัดที่เจอกับไบเออร์เลเวอร์คูเซินเมื่อเดือนเมษายน ค.ศ. 2019 ซึ่งทำให้เขาคว้ารางวัลประตูยอดเยี่ยมประจำเดือนของบุนเดิสลีกา และได้รับการเสนอชื่อเข้าชิงรางวัลปุชกาชของฟีฟ่า

 แฮร์ทา เบเอ็สเซ 
เมื่อวันที่ 31 มกราคม ค.ศ. 2020 หลังจากที่ลงเล่น 10 นัดโดยส่วนใหญ่เป็นตัวสำรองและยิงประตูได้ 1 ประตูให้กับไลพ์ซิช ในครึ่งแรกของฤดูกาล กูญาได้ย้ายไปร่วมทีมคู่แข่งในบุนเดิสลีกาอย่างแฮร์ทา เบเอ็สเซ ด้วยสัญญา "ระยะยาว" ที่ไม่ได้เปิดเผย

 อัตเลติโกเดมาดริด 
ในวันที่ 25 สิงหาคม ค.ศ. 2021 กูญาย้ายไปร่วมทีมอัตเลติโกเดมาดริดด้วยสัญญา 5 ปีค่าตัวประมาณ 30 ล้านยูโร เขายิงประตูแรกได้สำเร็จในเกมที่พบกับเลบันเต ก่อนจะเสมอกันไป 2–2

 วุลเวอร์แฮมป์ตันวอนเดอเรอส์ 
ในวันที่ 1 มกราคม ค.ศ. 2023 กูญาได้ย้ายไปร่วมทีมวุลเวอร์แฮมป์ตันวอนเดอเรอส์ด้วยสัญญายืมตัวตลอดช่วงที่เหลือของฤดูกาล 2022–23 ในข้อตกลงกำหนดว่าการย้ายทีมจะเป็นแบบถาวรในช่วงซัมเมอร์ปี ค.ศ. 2023 โดยให้มีการปฏิบัติตามเงื่อนไขบางประการในสัญญายืมตัว การลงเล่นนัดแรกของกูญาคือในฐานะตัวสำรองในครึ่งหลังของเกมเยือนแอสตันวิลลาที่เสมอ 1–1 เมื่อวันที่ 4 มกราคม ประตูแรกของเขากับวูล์ฟส์เกิดขึ้นในเกมที่พ่าย 4-2 ที่บ้านต่อลีดส์ยูไนเต็ดเมื่อวันที่ 18 มีนาคม

 แมนเชสเตอร์ยูไนเต็ด 
ในวันที่ 1 มิถุนายน ค.ศ. 2025 สโมสรร่วมพรีเมียร์ลีกอย่างแมนเชสเตอร์ยูไนเต็ดประกาศข้อตกลงกับวูล์ฟส์ในการย้ายทีมของกูญา เมื่อวันที่ 12 มิถุนายน ค.ศ. 2025 กูญาย้ายทีมสำเร็จด้วยค่าตัว 62.5 ล้านปอนด์

 อ้างอิง 

หมวดหมู่:บุคคลที่เกิดในปี พ.ศ. 2542
หมวดหมู่:บุคคลที่ยังมีชีวิตอยู่
หมวดหมู่:ปีกฟุตบอลชาย
หมวดหมู่:นักฟุตบอลชายชาวบราซิล
หมวดหมู่:นักฟุตบอลจากจูเวาเปโซวา
หมวดหมู่:ผู้เล่นแอร์เบ ไลพ์ซิช
หมวดหมู่:ผู้เล่นแฮร์ทา เบเอ็สเซ
หมวดหมู่:ผู้เล่นอัตเลติโกเดมาดริด
หมวดหมู่:ผู้เล่นสโมสรฟุตบอลวุลเวอร์แฮมป์ตันวอนเดอเรอส์
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในสวิสซูเปอร์ลีก
หมวดหมู่:ผู้เล่นในบุนเดิสลีกา
หมวดหมู่:ผู้เล่นในลาลิกา
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลชายชาวบราซิลที่ค้าแข้งในต่างประเทศ
หมวดหมู่:นักฟุตบอลชายชาวต่างชาติที่ค้าแข้งในประเทศอังกฤษ
หมวดหมู่:นักฟุตบอลเยาวชนชายทีมชาติบราซิล
หมวดหมู่:นักฟุตบอลทีมชาติบราซิล
หมวดหมู่:นักฟุตบอลในโอลิมปิกฤดูร้อน 2020
หมวดหมู่:นักกีฬาบราซิลที่ได้เหรียญทองโอลิมปิก